CELEX: 62007TN0482
Language: sk
Date: 2007-12-20 00:00:00
Title: Vec T-482/07: Žaloba podaná 20. decembra 2007 – Nynäs Petroleum a Nynas Petróleo/Komisia

23.2.2008   
            
            
               SK
            
            
               Úradný vestník Európskej únie
            
            
               C 51/56
            
         Žaloba podaná 20. decembra 2007 – Nynäs Petroleum a Nynas Petróleo/Komisia
   (Vec T-482/07)
   (2008/C 51/101)
   Jazyk konania: angličtina
   Účastníci konania
   
      Žalobcovia: AB Nynäs Petroleum (Štokholm, Švédsko) a Nynas Petróleo, SA (Madrid, Španielsko) (v zastúpení: D. Beard, Barrister a M. Dean, Solicitor)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť článok 1 rozhodnutia v rozsahu, v akom sa týka Nynas pre obdobie rokov 1991 až 1996,
            
         
               —
            
            
               zrušiť článok 1 rozhodnutia v rozsahu, v akom sa týka Nynas vo vzťahu ku koordinácii cien,
            
         
               —
            
            
               zrušiť článok 2 rozhodnutia v rozsahu, v akom ukladá pokutu vo výške 10 642 500 eur podniku Nynas SA a vo výške 10 395 000 eur podniku AB Nynäs, alebo subsidiárne primerane znížiť výšku týchto pokút,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Touto žalobou sa na základe článku 230 ES navrhuje čiastočné zrušenie rozhodnutia Komisie K(2007) 4441 v konečnom znení z 3. októbra 2007 týkajúceho sa konania o uplatnení článku 81 ES (Vec COMP/38.710 – Bitúmen – Španielsko), ktorým Komisia rozhodla, že žalobcovia, Nynäs Petroleum a Nynas Petróleo (spoločne „Nynas“), sa spolu s inými podnikmi zúčastnili na súbore dohôd a zosúladených postupov na španielskom trhu penetračného bitúmenu, ktorý spočíval v dohodách o rozdelení trhu a koordinácii v oblasti cien; ako aj/alebo zníženie pokuty uloženej žalobcovi podľa článku 229 ES.
   Základom tejto žaloby sú tieto žalobné dôvody:
   
               i)
            
            
               Tvrdí sa, že sa Komisia dopustila nesprávneho posúdenia doby účasti podniku Nynas na údajných dohodách o rozdelení trhu, osobitne rozhodnutím, že Nynas sa zúčastnil na údajnom porušení v rokoch 1991 až 1996.
            
         
               ii)
            
            
               Ďalej sa uvádza, že sa Komisia dopustila omylu, keď došla k záveru, že Nynas sa zúčastnil údajného porušenia v oblasti cien.
            
         
               iii)
            
            
               Nakoniec žalobcovia tvrdia, že Komisia sa dopustila nesprávneho posúdenia v určení stupňa účasti podniku Nynas na porušení a v určení primeranej výšky pokuty uloženej podniku Nynas.